Rikunarita-ORG/Wikinium huggingface dataset:
# இடுகாடு

ருமேனியாவில் உள்ள கல்லறைத் தோட்டம்
**இடுகாடு** (Cemetry) என்பது இறந்தவர்களை குழிதோண்டி புதைக்கும் ஒரு நிலப்பகுதி ஆகும். இது பொது இடம் என்றாலும், மக்களின் பழக்க வழக்கங்களுக்கேற்ப சமயம் மற்றும் இனம் சார்ந்த தனித்தனி இடங்களில் ஏற்படுத்திக்கொள்ளப்பட்டுள்ளது. இங்கு இறந்தவர்களின் உடலை (பிணம்) குழி தோண்டி புதைத்து இறுதிச் சடங்கு செய்கிறார்கள். சில பகுதிகளில் பிணங்களைப் புதைத்த இடத்தில் ஒரு சில ஆண்டுகள் கழித்து மீண்டும் மீண்டும் பிணங்களை புதைப்பார்கள். இது பெரும்பாலும் இந்து மதத்தின் வழக்கமாகும்.

கிறிஸ்தவ மதத்தில் இறந்தவர்களை புதைக்குமிடத்திற்கு கல்லறைத் தோட்டம் என்று பெயர். இது கிருத்துவ தேவாலயங்களின் கட்டுப்பாட்டில் இருக்கும். இங்கு இறந்தவர்களை புதைத்த இடத்தில் கல்லறை எழுப்புகின்றனர். இசுலாம் மதத்தில் இறந்தவர்களை புதைக்குமிடத்தை கபஸ்தான் என்று அழைக்கப்படுகிறது. இவை வகுப்பு வாரியத்தின் கட்டுப்பாட்டில் உள்ளன. ஸ்வீடன் நாட்டில் இறை மறுப்பாளர்களுக்கு தனியாக இடுகாடு ஏற்படுத்தப்பட்டுள்ளது.

## இவற்றையும் பார்க்கவும்

* நீத்தார் வழிபாடு
* நடுகல்
* கல்திட்டை
* கல்பதுக்கை
* குத்துக்கல்
* பள்ளிப்படை

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 Cemeteries
என்பதில் ஊடகங்கள் உள்ளன.

* Cemeteries திறந்த ஆவணத் திட்டத்தில்
# கூட்டுறவு

**கூட்டுறவு** என்பது கூட்டுறவுக் கொள்கைகளை அடிப்படையாகக் கொண்ட சமூக, பொருளாதார, நிறுவன அமைப்பாகும்.

## வரைவிலக்கணங்கள்

* மக்கள் தங்கள் பொதுப் பொருளாதாரத் தேவைகளை நிறைவேற்றும் பொருட்டு, எவ்வித கட்டாயமுமின்றி தாமாகவே முன்வந்து மனிதர்கள் என்ற நோக்கில் சமத்துவ அடிப்படையுடன் மக்களாட்சி முறையில் ஒருங்கிணைந்து இயங்கும் முறையே கூட்டுறவாகும். - கல்வெர்ட்
* குடியாட்சி போன்ற அமைப்பு, சுயேட்சையுடன் சேர்தல், சுயாதீனக் கட்டுப்பாடு, ஒழுங்குபடுத்தப்பட்ட விநியோகம், உறுப்பினர்களிடையே அநியோன்யம், ஒற்றுமை, திருந்திய வளர்ச்சி ஆகிய கொள்கைகளை ஏற்று தன்மானம் உள்ளவர்கள் ஒன்று சேர்ந்து உழைப்பதே கூட்டுறவு. - E, S. போகாடஸ்
* ஒவ்வொருவரும் தமக்காகவும் பிறருக்காகவும் தமது திறன்களையும் கருவிகளையும் தம்முடைய நிர்வாகத்தின் கீழ் கொண்டுவந்து அதனால் ஏற்படும் இலாபமோ நட்டமோ எதுவானாலும் பொதுவாக ஏற்றுக்கொள்ளும் முறைதான் கூட்டுறவு. - ஹெரிக்

## கூட்டுறவுக் கொள்கைகள்

விக்கிமீடியா பொதுவகத்தில்,
 Cooperatives
என்பதில் ஊடகங்கள் உள்ளன.

தனிக்கட்டுரை: கூட்டுறவுக் கொள்கைகள்

1995 ம் ஆண்டு அனைத்துலக கூட்டுறவு ஒன்றியத்தால் ஏற்றுக்கொள்ளப்பட்ட கொள்கைகள்.

1. தன்விருப்பார்ந்த தடையற்ற (திறந்த) உறுப்புரிமை.

2. மக்களாட்சி முறையில் அமைந்த கட்டுப்பாடும் நிர்வாகமும்.

3. உறுப்பினர்களின் பொருளாதாரப் பங்களிப்பு

4. கட்டுப்பாடுகளின்றியும் தானாகவும் தொழிற்படல்.

5. கல்வி, பயிற்சி, தகவல்.

6. கூட்டுறவுச் சங்கங்களிடையே ஒத்துழைப்பு.

7. சமூக மேம்பாடு

## மேற்கோள்கள்
# ஐக்கிய அமெரிக்க ஆயுதப் படைகள்

| ஐக்கிய அமெரிக்க ஆயுதப் படைகள் |
| --- |
| United States Joint Service Color Guard on parade at Fort Myer, Virginia. |
| சேவை கிளைகள் |  ஐக்கிய அமெரிக்க இராணுவம்
 U.S. Marine Corps
 ஐக்கிய அமெரிக்க கடற்படை
 ஐக்கிய அமெரிக்க வான்படை
 ஐக்கிய அமெரிக்க கடலோரக் காவல்படை |
| தலைமையகம் | Washington, D.C and Arlington, Virginia |
| தலைமைத்துவம் |
| Commander-in-Chief | அதிபர் Joe Biden |
| Secretary of Defense | Leon Panetta |
| Chairman of the Joint Chiefs of Staff | General Martin Dempsey |
| ஆட்பலம் |
| படைச்சேவை வயது | 17–62 years old |
| இராணுவ சேவைக்கு தயாரான நபர்கள் | 73,270,043 ஆண்கள், வயது 18–49 (2010 est.), 71,941,969 பெண்கள், வயது 18–49 (2010 est.) |
| படைச்சேவைக்கு ஏற்றவர் | 60,620,143 ஆண்கள், வயது 18–49 (2010 est.), 59,401,941 பெண்கள், வயது 18–49 (2010 est.) |
| ஆண்டு தோறும் படைத்துறை வயதெட்டுவோர் | 2,161,727 ஆண்கள் (2010 est.), 2,055,685 பெண்கள் (2010 est.) |
| பணியிலிருப்போர் | 1,456,862 (தரவரிசை 2nd) |
| இருப்புப் பணியாளர் | 1,458,500 (ranked 7th) |
| செலவுகள் |
| நிதியறிக்கை | $549.1 பில்லியன் (FY11) (1st by total expenditure, 11th as percent of GDP) |
| மொ.உ.உ இன் சதவீதம் | 4.9% (2011 est.) |
| தொடர்புடைய கட்டுரைகள் |
| வரலாறு | அமெரிக்கப் புரட்சிப் போர் Early national period Continental expansion அமெரிக்க உள்நாட்டுப் போர் (1861–1865) Post-Civil War era முதல் உலகப் போர் (1917–1918) இரண்டாம் உலகப் போர் (1941–1945) பனிப்போர் (1945–1991) கொரியப் போர் (1950–1953) வியட்நாம் போர் (1959–1975) வளைகுடாப் போர் (1991) Kosovo War (1999) பயங்கரவாதத்திற்கு எதிரான போர் (2001–present) War in Afghanistan (2001–present) ஈராக் போர் (2003–2011) Other |
| தரங்கள் | Army officer
Army warrant officer
Army enlisted
Marine Corps officer
Marine Corps warrant officer
Marine Corps enlisted
Navy officer
Navy warrant officer
Navy enlisted
Air Force officer
Air Force enlisted
Coast Guard officer
Coast Guard warrant officer
Coast Guard enlisted |

**ஐக்கிய அமெரிக்க ஆயுதப் படைகள்** ஆனது ஐக்கிய அமெரிக்காவின் இராணுவப் படைகளாகும். இதில் இதில் ஐக்கிய அமெரிக்க இராணுவம், ஐக்கிய அமெரிக்க கடற்படை, ஐக்கிய அமெரிக்க வான்படை, ஐக்கிய அமெரிக்க கடலோரக் காவல்படை மற்றும் ஐக்கிய அமெரிக்க மெரைன் கார்ப்ஸ் ஆகிய படைகள் அடங்கும். ஐக்கிய அமெரிக்கா இராணுவத்தை குடிமக்கள் கட்டுப்படுத்துதலில் ஒரு பாரம்பரியத்தையே கொண்டுள்ளது. ஐக்கிய அமெரிக்காவின் அதிபரே இராணுவத்தின் ஒட்டுமொத்த தலைவர் ஆவார், இவரே இராணுவத்தின் கொள்கைகளை வகுக்கும் ஐக்கிய அமெரிக்காவின் பாதுகாப்புத் துறையுடன் சேர்ந்து இராணுவக் கொள்கைகளை வகுப்பதில் உதவுகிறார். பாதுகாப்புத் துறைக்கு ஐக்கிய அமெரிக்க பாதுகாப்புத் துறைச் செயலர் தலைமை தாங்குகிறார், இவர் ஒரு குடிமகன் மற்றும் ஐக்கிய அமெரிக்க அமைச்சரவையின் உறுப்பினர் ஆவார். பாதுகாப்புத் துறை செயலர் இராணுவத்தின் கட்டளைத் தொடரில் இரண்டாவதாக உள்ளார், அதாவது அதிபருக்கு அடுத்ததாக உள்ள இவர் அதிபருக்கு பாதுகாப்புத் துறை தொடர்பான அனைத்து விசயங்களுக்கும் உதவியாக உள்ளார். இராணுவச் செயலபாடுகளை தூதரக செயல்பாடுகளுடன் ஒருங்கிணைக்கும் பொருட்டு அதிபர், தேசிய பாதுகாப்பு ஆலோசகர் தலைமையிலான ஐக்கிய அமெரிக்க தேசிய பாதுகாப்புக் குழுவை வைத்துள்ளார்.

## மேற்கோள்கள்
# அரசியல் பரப்புரை

ஆபிரகாம் லிங்கனுக்கான குடியரசுத் தலைவர் தேர்தல் பரப்புரைப் பொத்தான், 1860. பொத்தானின் பின்புறத்தில் அவரது துணை வீரர் ஹன்னிபால் ஹாம்லின் உருவப்படம் காட்டப்பட்டுள்ளது.
ஓர் **அரசியல் பரப்புரை(political campaign*) பரவலாக **அரசியல் பிரச்சாரம்** என்பது ஒரு குறிப்பிட்ட சமூகக் குழுவின் முடிவெடுக்கும் திறனில் செல்வாக்கு செலுத்த முயலும் ஒரு ஒழுங்கமைக்கப்பட்ட முயற்சியாகும். மக்களாட்சி நாடுகளில், அரசியல் பிரச்சாரங்கள் என்பது பரவலாக தேர்தல் பரப்புரைகளைக் குறிக்கின்றன. பிரதிநிதிகள் தேர்ந்தெடுக்கப்படுவதற்கும் அல்லது வாக்கெடுப்புகள் தீர்மானிக்கப்படுவதிலும் இது தாக்கத்தினை ஏற்படுத்துகிறது. பொதுத் தேர்தல்கள், முதலமைச்சர் அல்லது அரசாங்கத் தலைவர், பெரும்பாலும் குடியரசுத் தலைவர் அல்லது பிரதம மந்திரி ஆகியோர்களுக்கானத் தேர்தல்களின் போது பரப்புரைகள் அதிக கவனம் பெறுகிறது.

## பரப்புரைச் செய்தி

 கிழக்கு திமோரில் தேர்தல் பரப்புரையின் போது
வேட்பாளர் ஒருவர், வாக்காளர்களுடன் பகிர்ந்து கொள்ள விரும்பும் கருத்துக்களே பரப்புரையின் முக்கிய அமசமாகும். பதவிக்குப் போட்டியிடும்போது, தங்கள் கருத்துக்களுடன் உடன்படுபவர்களை ஆதரிக்க வைப்பதே இதன் நோக்கமாகும். இந்தச் செய்தி பெரும்பாலும் கொள்கைப் பிரச்சினைகள் குறித்தான பேசு பொருளைக் கொண்டிருக்கும். வாக்காளர்களிடம் நீடித்த தாக்கத்தை ஏற்படுத்தும் வகையில் மீண்டும் மீண்டும் இந்தக் கருத்துகள் கூறப்படுகின்றன.2024 ஆம் ஆண்டு ஆய்வின்படி, அமெரிக்காவில் உள்ள அரசியல் பயிற்சியாளர்கள் எந்த வகையான செய்திகளால் பொதுமக்கள் நம்பவைக்கப்படுகிறார்கள் என்பதை சரியாக கணிப்பதில்லை என்று கூறப்பட்டது.

## பரப்புரை நிதி

நிதி திரட்டும் நுட்பங்களில் வேட்பாளர் பெரிய நன்கொடையாளர்களை அழைப்பது அல்லது சந்திப்பது, சிறிய நன்கொடையாளர்களுக்கு நேரடியாக அஞ்சல் மூலம் வேண்டுகோள் வைப்பது, அவர்களின் நலன்களுக்கு முக்கியத்துவம் வாய்ந்ததாக இருந்தால் மில்லியன் கணக்கான தொகைகளைச் செலவிடக்கூடிய ஆர்வமுள்ள குழுக்களை அணுகுவது ஆகியவை அடங்கும்.

## நுட்பங்கள்

ஒரு பரப்புரைக் குழு என்பது (அது ஒரு தனிநபரைப் போல சிறியதாகவோ அல்லது அதிக வளங்களைக் கொண்ட நிபுணர்களின் குழுவாக இருக்கலாம்) பரப்புரைச் செய்தியை எவ்வாறு தொடர்புகொள்வது, தன்னார்வலர்களை நியமிப்பது, பணம் திரட்டுவது ஆகியவற்றைக் கருத்தில் கொள்ள வேண்டும். 1800 ஆம் ஆண்டு அமெரிக்கக் குடியரசுத் தேர்தலின் போது ஆரோன் பர் என்பவரால் மேற்கொள்ளப்பட்ட பரப்புரை முறைதான் நவீன, வெளிப்படையான பரப்புரை முறைகளின் முன்னோடியாகக் கருதப்பட்டது.

### பரப்புரைத் தொடர்பு

தேர்தல் பிரச்சாரத் தொடர்பு என்பது ஒரு அரசியல் கட்சியின் கட்டுப்பாட்டில் உள்ள பிரச்சார விளம்பரம் உட்பட அதன் கட்டுப்பாட்டில் இல்லாத தகவல்தொடர்புகளையும் குறிக்கிறது,எ.கா. தேர்தல்கள் குறித்த ஊடக விளம்பர ஆற்றலெல்லை.

## மேற்கோள்கள்

## வெளியிணைப்புகள்

* பொதுவகத்தில் Political campaigns தொடர்பாக ஊடகக் கோப்புகள் உள்ளன.